Erkki Kannosto

Erkki Kalevi Kannosto (s. 4. syyskuuta 1945 Tampere) on suomalainen kuvanveistäjä.

Kannosto opiskeli Kuvataideakatemiassa vuosina 1966–1970 ja on vuodesta 1974 lähtien toiminut useaan otteeseen Taideteollisen korkeakoulun tuntiopettajana ja vs. yliopettajana sekä Pekka Halosen akatemian opettajana vuonna 2000. Hän on pitänyt lukuisia yksityisnäyttelyitä vuodesta 1969 lähtien.

Kannosto teki uransa alkupuolella poptaiteeksi luonnehdittavia teoksia, mutta myöhemmin töitä voi sanoa realistisiksi. Sellaisia ovat muun muassa henkilöaiheiset pienoisveistokset ja marmorihahmot. Punavankien muistomerkki vuodelta 1978 Lahden Fellmaninpuistossa on hänen tunnettu veistoksensa.

Kannostolle myönnettiin valtion ylimääräinen taiteilijaeläke vuonna 2021.

Erkki Kannoston poika on kuvanveistäjä Sakari Kannosto.

Kuvia julkisista teoksista

Lähteet

Aiheesta muualla 
Erkki Kannosto Kuvataiteilijamatrikkelissa

Suomalaiset kuvanveistäjät
Vuonna 1945 syntyneet
Elävät henkilöt